Béla Bartók

Béla Bartók (født 25. marts 1881, Nagyszentmiklós, Kongeriget Ungarn (nu Sânnicolau Mare i Rumænien), død 26. september 1945 i New York) var en ungarsk komponist, musik-etnolog og pianist. Bartók er en af de helt centrale skikkelser i det 20. århundredes klassiske musik. Navnlig anses hans strygekvartetter for at være de bedste, der er skrevet siden Beethoven. Bartók undersøgte sammen med Zoltán Kodály den ungarske, slovakiske og rumænske – endog den nordafrikanske folkemusik og skabte en uvurderlig samling af værker med udgangspunkt i den folkelige musik. Hans værker har en enorm spændvidde fra store orkesterværker til små naive stykker oprindelig beregnet til klaverskoler for børn, fx For Children (Gyermekeknek (Sz. 42, BB 53)) og Mikrokosmos, hvor han har taget udgangspunkt i den folketonen og ikke mindst -rytmen. Disse værker er ikke desto mindre taget med i store virtuosers repertoirer, ikke mindst af hensyn til den musikpædagogiske værdi af stykkerne.

Bartók kom under indflydelse af Debussy og blev i kombination med forskningen i folkemusikken inspireret til at forholde sig friere til  tonaliteten. Men selv om det blev mere accentueret efter mødet med  Stravinsky og  Schönberg, var det fortrinsvis rytmen og det harmoniske aspekter, som satte det udtalte præg på hans musik. Man kan møde en essens af hans musikalske udtryk i Musik for strengeinstrumenter, slagtøj og celeste med den kraftfulde rytme og det kontrastfyldte tonemaleri med dissonerende klangbehandling.

Værker af Béla Bartók

Sceniske værker 

 1911: Ridder Blåskægs Borg. Opera i en akt, urpremiere i 1918
 1914-1916: Træprinsen. Ballet. Første opførelse 1917
 1918-1919: Den Vidunderlige Mandarin. Ballet/pantomime. Første opførelse 1926

Orkesterværker 

 1903: Symfoni i Eb dur (ufuldendt) - kun en Scherzo sats i C dur. 
 1904: Rapsody og Scherzo for klaver og orkester
 1905: Første og Anden Suite
 1923: Dansesuite
 1936: Musik for strengeinstrumenter, slagtøj og celeste
 1939: Divertimento for strygeorkester
 1943: Koncert for orkester

Koncerter 

 1907-1908: 1. Violinkoncert, uropført 1958
 1926: 1. Klaverkoncert
 1930-1931: 2. Klaverkoncert
 1937-1938: 2. Violinkoncert
 1945: 3. Klaverkoncert (fuldført af T. Serly)
 1945: Bratschkoncert (fuldført af T. Serly ud fra Bartóks efterladte udkast)

Kammermusik 

 1904: Klaverkvintet
 1908: 1. Strygekvartet
 1917: 2. Strygekvartet
 1921: 1. sonate for violin og klaver
 1922: 2. sonate for violin og klaver
 1927: 3. Strygekvartet
 1928: 4. Strygekvartet
 1928: I Rapsody (violin og klaver; udskrift: cello, klaver, violin og orkester), II. Rapsody (revideret 1944, for violin og klaver; udskrift: Violin og orkester)
 1931: 44 Duoer for to violiner
 1934: 5. Strygekvartet
 1937: Sonate for to klaverer og slagtøj
 1938: Kontraster for violin, klarinet og klaver
 1939: 6. Strygekvartet
 1944: Violin solosonate

Klaverværker 

 1908: 14 bagateller
 1908: Klaverstykker for børn For Children I, II, III og IV (senere omarbejdet til 2 hæfter)
 1911: Allegro Barbaro
 1913: 18 "Easy Pieces"
 1915: Rumænske folkedanse
 1926: Ni små Klaverstykker
 1926: Sonate for klaver
 1926-1937: Mikrokosmos

Vokalværker 

 1898: Sange med klaverakkompagnement
 1912: 4 oldungarsk folkesange vegyeskórusra
 1930: Kantate profana dobbelt kor, solister og orkester
 1935: En gammel tre gange blandet

Centrale skrifter 

 1906: Ungarske folkesange – sammen Kodály
 1923: Maramures rumænsk folkemusik
 1924: Den ungarske folkesang
 1934: Folkemusik og musik af nabofolk
 1935: De rumænske Kolinda melodier

Eksterne referencer 
 

Komponister fra Ungarn
Klassiske komponister fra det 20. århundrede
Operakomponister